Vully-les-Lacs

Vully-les-Lacs estas komunumo en la distrikto Brojo-Vully en Kantono Vaŭdo, Svislando. Ĝi havis  loĝantojn je la 31-a de decembro 2011. La sidejo de la komunuma administracio situas en Salvaux

 Geografio 
Vully-les-Lacs situas inter la Lago de Morato kaj la rivero Brojo en sudo kaj la Lago de Neŭŝatelo en nordo. La komunumo konsistas el la vilaĝoj Bellerive, Chabrey, Constantine, Cotterd, Guévaux, La Fenette, La Ratte, Montmagny, Mur, Salvaux, Vallamand (Vallamand-Dessus), Vallamand-Dessous kaj Villars-le-Grand.Fonto: Reta mapo 1:20000 de Swisstopo

La teritorio de la komunumo etendiĝas sur areo de 21,15 km², de kiuj 17,4% estas kovritaj de arbaro, 67,0% servas por agrikulturo kaj 11,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Vully-les-Lacs limas en nordo al la Lago de Neŭŝatelo, en nordoriento al Cudrefin, en oriento al Haut-Vully (FR), en sudo al Avenches, en sudokcidento al Saint-Aubin, kaj en okcidento al Delley-Portalban.

 Trafiko 
Tra la komunumo pasas la kantonaj ĉefvojoj n-ro 153 de Gampelen al Avenches kaj n-ro 152 de Avenches al Payerne. Pere de poŝtaŭtolinio de Avenches al Cudrefin kaj la ŝiplinioj sur la lagoj de Morato kaj de Neŭŝatelo la komunumo estas konektita al la publika transportreto.

 Historio 
La komunumo Vully-les-Lacs estis kreita la 1-an de julio 2011 per kunigo de la ĝis tiam aŭtonomaj komunumoj Bellerive, Chabrey, Constantine, Montmagny, Mur, Vallamand kaj Villars-le-Grand.Fonto: Gilbert Marion: Vully-les-Lacs en Historia Leksikono de Svislando (2012-12-07)

Villars-le-Grand estis la unuan fojon menciita en la jaro 1246 kiel Uilar. Dum mezepoko ĝi formis parton de la Senjorujo Coudrefin. Post la konkero fare de Berno en la jaro 1536 ĝi estis atribuita al la Voktejo Avenches. Dum la tempo de la Helveta Respubliko de 1798 ĝis 1803 ĝi apartenis al la Kantono Sarino kaj Brojo, poste ĝi apartenis al la vaŭda distrikto Avenches, kiu en la jaro 2006 estis integrita al la nova Distrikto Brojo-Vully.Fonto: Gilbert Marion: Vully-les-Lacs en Historia Leksikono de Svislando (2012-04-20)

 Vidu ankaŭ 
 Aliaj lokoj kun la nomo Vully

 Notoj kaj referencoj 


 Eksteraj ligiloj 

 Oficiala retejo de la komunumo Vully-les-Lacs

 Bildoj